Povilas Šiaučiūnas

Povilas Šiaučiūnas (g. 1948 m. rugpjūčio 7 d. Klaibūnuose, Raguvos valsčiuje) – Lietuvos dailininkas grafikas, pedagogas.

 Biografija 
1959–1963 m. mokėsi Malavolės (Trakų r.) pradinėje mokykloje, 1963–1967 m. – Marijampolės Jono Jablonskio vidurinėje mokykloje, 1967–1971 m. – Kauno Stepo Žuko taikomosios dailės technikume, įgijo dailininko-apipavidalintojo kvalifikaciją. 1973–1974 m. Klaipėdos buities tarnybos įmonių susivienijimo „Pajūris“ dailininkas apipavidalintojas. 1974–1978 m. studijavo Lietuvos valstybinės konservatorijos Klaipėdos kultūros fakulteto Dailės skyriuje, įgijo dailininko kvalifikaciją.Povilas Šiaučiūnas. Pasaulio anykštėnų bendrija (nuoroda tikrinta 2023-04-12).

Nuo 1978 m. P. Šiaučiūnas gyvena, dirba ir kuria Panevėžyje. 1978–1988 m. Panevėžio stiklo fabriko vyr. dailininkas, 1988–1991 m. Panevėžio autokompresorių gamyklos „Aurida“ vyr. dailininkas, 1991–1993 m. Panevėžio miesto vyr. dailininkas. 1993–1997 m. dirbo katalikiško žurnalo „Šaltinis“ dailininku ir techniniu redaktoriumi. 1997–1998 m. Panevėžio katalikiškosios kurčiųjų ir neprigirdinčiųjų mokyklos dailės mokytojas, nuo 1998 m. iki pensijos Panevėžio kurčiųjų ir neprigirdinčiųjų pagrindinės mokyklos dailės mokytojas ir auklėtojas. 2000–2002 m. Panevėžio apskrities Gabrielės Petkevičaitės-Bitės viešosios bibliotekos parodų kuratorius.Jubiliejinės dailininko Povilo Šiaučiūno parodos. Panevėžio kraštas virtualiai (nuoroda tikrinta 2023-04-12).

Nuo 1990 m. Lietuvos dailininkų sąjungos narys. Panevėžio ekslibrisininkų klubo „Bitė“ narys. 2016 m. įsitraukė į Panevėžio esperantininkų klubo „Revo“ veiklą.Povilas Šiaučiūnas: esperanto – man gyvenimo dovana, kurią gavau nemokamai. Mano kraštas (nuoroda tikrinta 2023-04-12).

Su Liucija Šiaučiūniene užaugino du vaikus: Tadą Šiaučiūną (1978–2013) ir Kristiną Šiaučiūnaitę (g. 1980 m.).

 Kūrybinė veikla 
1976 m. P. Šiaučiūnas, besimokydamas Lietuvos valstybinės konservatorijos Klaipėdos kultūros fakultete, sukūrė pirmąjį ekslibrisą. Dailininkas jau yra sukūręs virš 1000 ekslibrisų.

Didelę kūrybos dalį apima portretiniai ekslibrisai. Juose su lengvu humoru piešiami pažįstamų, bičiulių, kultūros veikėjų portretai. Išskirtiniai ekslibrisai sukurti Donatui Banioniui, Vitui Matuzui, popiežiui Jonui Pauliui II, Vincui Kisarauskui.Povilo Šiaučiūno ekslibrisai. Vytauto Didžiojo universiteto mokslo valdymo sistema (nuoroda tikrinta 2023-04-14). Ši jo kūrybos kryptis sietina su išlavintu įgūdžiu piešti karikatūras. Dailininko ekslibrisams būdingas primityvumas, stambios figūros ir elementų taupumas, minimalistinėje kompozicijoje telpa visos išraiškai reikalingos prasmės.Montvidaitė, Gražina. Povilo Šiaučiūno ekslibrisų kelias. Iš Povilo Šiaučiūno ekslibrisų kelias: jubiliejinė paroda, 2018 m. rugpjūčio 6–31 d., Šiaulių apskrities Povilo Višinskio viešosios bibliotekos galerijoje: [katalogas]. Šiauliai: Šiaulių apskrities Povilo Višinskio viešoji biblioteka, 2018, p. 2. ISBN 978-609-95981-9-2. 

Sukūrė raižinių ciklus „Varnos“, „Zodiako ženklai“, „Kasdienybė“, „Raudonasis teroras“ ir kt. Estampų, karikatūrų, plakatų, parodų katalogų, keleto knygų maketų, interjerų ir plastikos elementų projektų autorius. Iliustravo Broniaus Riboko poezijos knygą „Šermukšnių vynas“, Kazimiero Vilkonio esė „Rūpintojėlio paunksmė“. Yra nutapęs akvarelių, aliejinės tapybos ir mišrios technikos darbų.

Nuo 1978 m. P. Šiaučiūnas dalyvauja parodose Lietuvoje ir užsienyje (Baltarusijoje, Ukrainoje, Kazachijoje, Lenkijoje, Čekijoje, Jugoslavijoje, Rumunijoje, Belgijoje, Prancūzijoje, Švedijoje, Vokietijoje, Italijoje, Meksikoje, JAV, Australijoje ir kitur). Dailininko grafikos darbai įvertinti premijomis ir diplomais.

2006 m. P. Šiaučiūnas atsiliepė į Pasaulio anykštėnų bendrijos iniciatyvą steigti Anykščiuose dailės galeriją ir dovanojo savo lakštinės grafikos kolekciją Bendrijos meno fondui.

2010 m. dailininkas Vilniaus universiteto bibliotekos Grafikos kabinetui padovanojo 606 ekslibrisus.

2018 m. dalį savo ekslibrisų P. Šiaučiūnas patikėjo saugoti Šiaulių apskrities Povilo Višinskio viešajai bibliotekai.Povilo Šiaučiūno ekslibrisai. Šiaulių apskrities Povilo Višinskio viešoji biblioteka (nuoroda tikrinta 2023-04-14).

Panevėžio apskrities Gabrielės Petkevičaitės-Bitės viešojoje bibliotekoje saugomas dailininko P. Šiaučiūno rankraščių fondas, kuriame – ne tik jo kurti ekslibrisai, lakštinės grafikos, akvarelės darbai, bet ir įvairūs apdovanojimai, gauti Lietuvoje ir įvairiose užsienio šalyse vykusiuose konkursuose, padėkos, garbės raštai, fotografijos, laiškai.

 Įvertinimas 
 1986 m. Konkursas „G. Petkevičaitei-Bitei 125“ (Puziniškis, Panevėžio r., Lietuva), paskatinamoji premija.G. Petkevičaitei-Bitei 125. Ekslibrio konkursas-paroda: katalogas / Sudarytoja J. Vaičekauskienė. Panevėžys, 1986.
 1987 m. Konkursas-paroda „Panevėžys 1917–1987“ (Panevėžys, Lietuva), paskatinamoji premija.Panevėžys 1917–1987. Exlibrių konkurso-parodos katalogas / Sudarytoja J. Vaičekauskienė. Panevėžys, 1987.
 1988 m. Konkursas „Panevėžio rajono literatūrinė praeitis ir dabartis“ (Panevėžys, Lietuva), trečioji premija.Panevėžio rajono literatūrinė praeitis ir dabartis. Ekslibriso konkursas-paroda: katalogas / Sudarytoja V. Urbonavičienė. Panevėžys, 1988.
 1989 m. Tarptautinis konkursas „Lietuvos rašytojai“ (Vilnius, Lietuva), trečioji premija.Ex libris. Lietuvos rašytojai: [katalogas / Sudarytojas A. Čepauskas]. Vilnius, 1989.
 1990 m. Konkursas-paroda „Ex libris. Žalgiriui – 580“ (Vilnius, Lietuva), Lietuvos mokslų akademijos Istorijos instituto prizas.Ex libris. Žalgiriui – 580: parodos katalogas / Sudarytojas A. Čepauskas. Vilnius, 1990.
 1990 m. Konkursas-paroda „Priekulei – 450“ (Priekulė, Lietuva), premija.Priekulei – 450. Ekslibrisų paroda: [katalogas / Sudarytoja I. Labutytė. Priekulė], 1990.
 1991 m. Tarptautinis konkursas, skirtas J. Zikaro 110-osioms gimimo metinėms „Juozas Zikaras, 1881–1944“ (Panevėžys, Lietuva), Lietuvos kultūros fondo prizas.Juozas Zikaras, 1881–1944. Exlibris. Tarptautinio ekslibrio konkurso, skirto J. Zikaro 110-osioms gimimo metinėms, parodos katalogas / [Sudarytoja S. Medytė. Panevėžys, 1991].
 1991 m. Konkursas „Pranciškui Skorinai – 500“ (Minskas, Baltarusija), antroji premija.Францыск Скарына – 500. Выстаỷка экслібрыса: [katalogas]. Минск, 1991.
 1991 m. Tarptautinis konkursas „Šilutei – 480“ (Klaipėda, Lietuva), Šilutės miesto savivaldybės premija.Šilutei – 480. Tarptautinis ekslibrisų konkursas-paroda: katalogas / Sudarytojas I. Labutytė. [Klaipėda], 1991.
 1992 m. Tarptautinis konkursas „Ex libris. Skaudvilė‘92“ (Skaudvilė, Lietuva), pirmoji premija.Ex libris. Skaudvilė‘92: [parodos katalogas] / Sudarytojas A. Čepauskas. Skaudvilė (Tauragės r.), 1992.
 1992 m. Tarptautinė trienalė-konkursas „Sakralinis ekslibrisas“ (Vilnius, Lietuva), antroji premija.Sakralinis ekslibrisas. Antroji tarptautinė ekslibrisų trienalė-konkursas: katalogas / Sudarytojas A. Čepauskas. Vilnius, 1992.
 1992 m. Konkursas „Klaipėdai – 740“ (Klaipėda, Lietuva), paskatinamoji premija.Povilas Šiaučiūnas – žmogus, kuris paišo varnas: bibliografija / Sudarytojas P. Šiaučiūnas. Panevėžys, 2003.
 1992 m. Tarptautinis konkursas „Katowice’92“ (Katovicai, Lenkija), garbės diplomas.Międzynarodowy Przegląd Ekslibrisu Drzeworytniczego i Linorytniczego „Katowice’92“: [katalogas] / Sudarytojai Wątek A. et al. Katowice, 1992.
 1992 m. Konkursas poeto, vertėjo Maksimo Bagdanovičiaus 100-osioms gimimo metinėms (Minskas, Baltarusija), antroji premija.
 1993 m. Tarptautinis konkursas „Panevėžys – 490“ (Panevėžys, Lietuva), premija.Panevėžys – 490. Tarptautinis ekslibrisų konkursas / [Sudarytoja S. Medytė. Panevėžys], 1993.
 1995 m. Konkursas-paroda „Lietuvos sportas ekslibrise“ (Vilnius, Lietuva), Vilniaus savivaldybės Kultūros ir meno skyriaus padėkos raštas.Lietuvos sportas ekslibrise: parodos katalogas / Sudarytojas A. Čepauskas. Vilnius, 1995.
 1996 m. Tarptautinis konkursas „Ekslibrisas Lietuvos geležinkeliui“ (Vilnius, Lietuva), prizas.Ekslibrisas Lietuvos geležinkeliui. Tarptautinis ekslibrisų konkursas, skirtas nepriklausomo Lietuvos geležinkelio atkūrimo penkerių metų sukakčiai: katalogas / Sudarytojas A. Čepauskas. Vilnius, 1996.
 1996 m. Tarptautinis konkursas „Utena – 735“ (Utena, Lietuva), diplomas.Utena – 735. Tarptautinio ekslibrisų konkurso parodos katalogas. Utena, 1996.
 1996 m. Ivano Frankivskas tarptautinė paroda-konkursas „Собор 1596–1996“ (Ukraina), diplomas.Мiжнародна виставка-конкурс графiки малих форм Собор 1596–1996: [katalogas / Sudarytojas B. Мельник … et al. Iвано-Франкiвськ], 1996.
 1998 m. Tarptautinis konkursas „Trakų istorijos muziejui – 50“ (Trakai, Lietuva), diplomas.Trakų istorijos muziejui – 50. Ex libris. Tarptautinis konkursas: parodos katalogas / [Sudarytojai A. Alvikas … et al.]. Trakai, 1998.
 1998 m. Tarptautinis konkursas, skirtas rašytojui Roberto Cabral del Hoyo (Meksika, Šiaurės Amerika), padėka.Ex libris Roberto Cabral del Hoyo: [katalogas]. [Mexico]: [Centro Educativo Integrado „Roberto Cabral del Hoyo“], [2001].
 2001 m. Konkursas-paroda „Духовность и культура Казахстана“ (Aktobė, Kazachstanas), diplomas.Духовность и культура Казахстана. Международная выставка экслибриса и графики: [katalogas] / [Sudarytojas Жақсығарина М.]. Актөбе, 2001.
 2006 m. Tarptautinis konkursas „Vytauto Valiušio keramikos muziejus Leliūnuose“ (Utena, Lietuva), konkurso laureatas.Tarptautinio ekslibrisų konkurso „Vytauto Valiušio keramikos muziejus Leliūnuose“ darbų paroda: katalogas. Utena, 2006.
 2006 m. Tarptautinis konkursas „Lietuvos kariuomenė ekslibrise“ (Vilnius, Lietuva), specialusis Lietuvos kariuomenės vado generolo majoro Valdo Tutkaus prizas.Lietuvos kariuomenė ekslibrise. Tarptautinis konkursas: parodos katalogas / Sudarytojas A. Čepauskas. Vilnius, 2007.
 2010 m. Tarptautinis konkursas-paroda „Skaudvilė – 250“ (Skaudvilė, Lietuva), seniūnijos padėka.Tarptautinio ekslibrisų konkurso paroda Skaudvilė – 250. Ex libris: [katalogas] / Sudarytojas A. Čepauskas. Skaudvilė, 2010.
 2014 m. Tarptautinė paroda-konkursas „Kristijonui Donelaičiui 300“ (Vilnius, Lietuva), diplomas.Tarptautinė ekslibrisų paroda-konkursas Kristijonui Donelaičiui 300 / Sudarytoja N. Šaltenytė. [Vilnius, 2014].

 Šaltiniai 

 Nuorodos 
 Ekslibrisai. Povilas Šiaučiūnas
 Povilas Šiaučiūnas. Kas yra ekslibrisas?

Kategorija:Lietuvos dailininkai
Kategorija:Lietuvos grafikai
Kategorija:Lietuvos pedagogai